Alboraia tanca les activitats amb motiu del 8M “Amb cor de dona”, l’actuació del cor de l’Eliana
26 de març de 2024

La regidoria d’Igualtat de Màbel Redondo Durà ha dut endavant una programació pel 8M amb actes molt diversos. L’1 de març en el Mercat Municipal es va inaugurar l’exposició itinerant “Nosaltres, les escriptores valencianes en el temps” que va estar ubicada en el mercat i en diferents comerços de la localitat. La mostra va contar amb la col·laboració de l’associació de comerç local ACEPA. La commemoració va comptar amb diferents espectacles, col·loquis i tallers.

En dansa l’espectacle “Meohadim”; en cinema, la pel•lícula “La mestra”; l'obra de teatre de Russafa Escènica “Un segle d’abismes”. Paz Lloria, Sara Mansanet i Miguel Llorente van participar en el col•loqui “Violència masclista i àmbit cultural.” Per la seua banda Monty Peiró, Vanessa Giner, Cristina Perales, Olaya Alcázar i Anna Montesinos van participar en el col·loqui “Dones i industria cultural.”

El 8 de març es va llegir el manifest institucional i les persones que volgueren assistir a la manifestació del 8M de València tingueren un punt de trobada. L’acte que ha tancat la campanya ha sigut el concert “Amb cor de dona” del cor de l’Eliana, que es va realitzar en l’Auditori Municipal d’Alboraia.